Pomoć u sticanju američkog gradjanstva
Fondovi američke federalne vlade za pomoć legalnim useljenicima u sticanju državljanstva, ove godine, povećana za gotovo osam puta.
Ilegalni imigranti su česta tema rasprava u Sjedinjenim Državama, dok se znatno manje pažnje poklanja legalnim useljenicima i načinu na koji oni postaju gradjani Sjedinjenih Država. Oni treba da plate odredjenu naknadu, da nauče Engleski i steknu radno znanje o američkoj istoriji i američkoj vladi. Neki u toku tog procesa steknu više znanja o svojoj novoj zemlji nego mnogi koji su rodjeni i školovani u Sjedinjenim Državama. Ove godine federalna vlada pribavlja financijsku podršku za više od 70 organizacija koje širom zemlje organizuju časove za pomoć imigrantima da steknu status gradjanstva. U učionici u blizini Washingtona, mala grupa imigranata se priprema za sticanje američkog državljanstva. Nastava košta 100 dolara i za mnoge je to teško financijsko breme. "Jer mnogi ljudi, sada, nemaju novca da za to plate", kaže jedan od polaznika. Elsy Ventura je iz El Salvadora: "Ja sam samohrana majka, Moja mama živi sa mnom i ja ih sve izdržavam." Ali, nakon 1. oktobra mnogi od ovakvih časova će za imigrante biti besplatni zahvaljujući programu američke federalne vlade. "Bez ovih resursa ljudi su prepušteni da se sami snalaze, Nekima to ide lako, dok se drugi zaista naprežu", kaže Donna Kinerney sa Mongomery College-a, koja očekuje da će imati više polaznika kada nastava za imigrante postane besplatna. Lani je 13 organizacija primilo ukupno nešto više od milion dolara. Ove godine će to biti gotovo 8 miliona dolara, što će za 75 organizacija omogućiti da organizuju nastavu za imigrante koji žele postati gradjani Sjedinjenih Država. Na časovima imigranti uče Engleski, Istoriju i organizaciju vlasti u Sjedinjenim Državama. Alejandro Mayorkas je direktor Američkog servisa za gradjanstvo i imigraciju: "Mi pomažemo ljudima u njihovim nastojanjima da postanu gradjani Sjedinjenih Država.“ Nastava poput ove će pomoći Elsy Ventura i drugim usljenicima da postignu zajednički cilj. "Želim da imam prava kao i svako drugi u ovoj zemlji", kaže Ventura. I jednog dana ona će se pridružiti drugim imigrantima na ceremoniji na kojoj će položiti zakletvu i postati legalni gradjanin Sjedinjenih Država.